Trikotaj assortimenti,ularga qo‘yiladigan talablar,sifatini baxolash omillari

|
Trikotaj assortimenti,ularga qo‘yiladigan talablar,sifatini baxolash omillari
|
bet | 31/54 | Sana | 12.01.2024 | Hajmi | 3,93 Mb. | | #135716 |
Bog'liq MARUZA MATERIALSHINOS2. Trikotaj assortimenti,ularga qo‘yiladigan talablar,sifatini baxolash omillari. Assortiment inglizcha «kompleks» yoki «to‘plam» ma’nosini bildiradi.Sanoatda ishlab chiqarilayotgan trikotaj matolari ikki guruhga bo‘linadi — ichki kiyimlar va ustki kiyimlar uchun. Birinchi guruhga kiruvchi trikotaj matolar erkaklar va bolalar ko‘ylaklari, ichki ishtonlari, ichki ko‘ylaklari, issiq ko‘ylaklar, ayollar ichki kiyimlari, sport kostumlari, ikkinchi guruhdagilari esa jiket, ko‘ylak, kostum, palto, kurtka va hokazo buyumlarni tayyorlashda ishlatiladi.Trikotaj matolarining afzalligi ularning mayinligi, ishqalanishga chidamliligi va yuqori qayishqoqligidadir. Trikotaj matolardan tikilgan kiyimni kiyib yurish o‘ta qulay, odam tanasini qamraydi. Ularning burmabopligi, g‘ijimlanmasligi, issiqni saqlash qobiliyati va gigiyenik xusu- siyatlari juda yaxshi. Shuning bilan birga ayrim trikotaj matolarning cho‘ziluvchanligi va chetlarining buralishi ularni bichish va tikish jarayonlarini qiyinlashtiradi. Undan tashqari, trikotajning halqalari tikish mashinalarining ignalari bilan shikastlanib (prorubka) bir-biridan chiqishi mumkin. Ayrim trikotaj matolari yuvilganda va hatto kimyoviy tozalashda ham bo‘ylamasiga kirishadi, eniga esa kengayadi. Shu tufayli
trikotajdan tikilgan ayrim buyumlar o‘z shaklini tez yo‘qotadi.Ichki kiyimlarni tikish uchun bo‘ylamasiga va ko‘ndalangiga shakllangan matolar ishlatiladi. Mayka, ishton, sport kiyimlari uchun bu matolar paxta tolali ipdan glad o‘rilishida ishlab chiqariladi. Yuqori sifatli sport buyumlari uchun ktta qayishqoqlikka ega bo‘lgan lastik o‘rilishidagi matolar qo‘llaniladi. Bu buyumlar lavsan tolali hajmdor iplardan tayyorlanadi. Issiq saqlovchi ichki kiyimlar uchun
paxta tolali iplar, nitron va viskoza aralashmasidan olingan iplardan o‘rilgan,
sirtiga tuk chiqarilgan matolar ishlatiladi. Ayollar ichki kiyimlarini tikish uchun
kimyoviy kompleks iplardan triko-sukno, triko-sharme, to‘rsimon triko-sukno o‘rilishdagi trikotaj matolari qo‘llaniladi. Bu matolardan tikilgan buyumlar shaklini ancha yaxshi saqlaydi. Bolalar ichki kiyimlarini tayyorlash uchun paxta tolali iplardan tukli o‘rilishdagi matolardan foydalaniladi.Ichki kiyimlarni tikish uchun mo‘ljallangan trikotaj matolari odatda oqartirilgan, sidirg‘a rangli, gul bosilgan holda pardozlangan bo‘ladi.Ustki kiyimlarni tikish uchun ham ko‘ndalangiga va bo‘ylamasiga shakllangan trikotaj matolar ishlatiladi. Ayollar ko‘ylak, kostum, bluzkalarini tikish uchun mo miqday mayin jakkard o‘rilishdagi chipor matolar, sirtida chiqarilgan tuki bo‘lgan va tukli o‘rilishdagi baxmalsimon matolar, hajmdor kapron ipidan olingan shoyisimon matolar, to‘rsimon matolar va hokazolar qo‘llaniladi. Nisbatan og‘ir matolardan qishki kiyimlarni — jaket, kostumlar, sport kiyimlarini tayyorlashda foydalaniladi. Bu matolarning o‘rilishlri turlicha bo‘lishi mumkin — jakkard,
triko-triko, atlas-triko, triko-sukno, to‘rsimon va boshqalar. Bu buyumlar uchun
matolar hajmdor iplardan olinadi. Ba’zilariga zarsimon iplar qo‘shiladi. Ko‘ylak
va kostumlar bir qavatli va ikki qavatli matolardan tayyorlanadi. Palto va kurtkalarga mo‘ljallangan sof va yarim jun matolar porolon bilan biriktiriladi.
|
| |